Скоулс е част от националния отбор на Англия в периода 1997 – 2004, записвайки общо 66 мача и отбелязвайки 14 гола. Представя страната си на Световните първенства по футбол през 1998 г. във Франция и през 2002 г. в Япония и Южна Корея, както и на Европейските първенства по футбол през 2000 г. в Белгия и Холандия и през 2004 г. в Португалия. Слага край на професионалната си кариера на 36 г. (31 май 2011 г.), след загубен мач от Барселона на финала на Шампионската лига.